PMIndiaData/PMIndiaSum huggingface dataset:
৫,৫০৩ কোটি টাকা ব্যয়ে নয়ডা-গ্রেটার নয়ডামেট্রো রেল প্রকল্পে ছাড়পত্র দিল কেন্দ্রীয় মন্ত্রিসভা

৫,৫০৩ কোটি টাকা ব্যয়ে ২৯.৭০৭ কিলোমিটার দীর্ঘ নয়ডা-গ্রেটার নয়ডা মেট্রোরেল প্রকল্প স্থাপনে বুধবার সম্মতি দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এদিন আলোচনা ও মতবিনিময়ের পরএই প্রকল্পটিতে অনুমোদন দানের সিদ্ধান্ত গ্রহণ করা হয়। নয়ডা এবং গ্রেটার নয়ডার মধ্যে মেট্রো রেল সংযোগ চালু হলে দিল্লির এই দুটিস্যাটেলাইট শহরের মধ্যে যাতায়াত সহজতর হয়ে উঠবে। ফলে চাপ কমবে দিল্লির ওপর। শুধুতাই নয়, এর সুবাদে সংশ্লিষ্ট অঞ্চলে আরও বেশি করে গড়ে উঠবে আবাসিক তথা বাণিজ্যিকপ্রকল্প। এছাড়াও, মেট্রো রেল চালু হলে রাস্তায় যানবাহনের চাপ হ্রাস পাওয়ায় যাতায়াতআরও সহজ হয়ে উঠবে। নয়ডা-গ্রেটার নয়ডা রুটের প্রায় ৭ লক্ষ ৫০ হাজার মানুষ এই মেট্রোসংযোগের সুযোগ গ্রহণের মাধ্যমে বিশেষভাবে উপকৃত হবেন। প্রকল্প রূপায়ণের দায়িত্বে থাকবে নয়ডা মেট্রো রেল কর্পোরেশন লিমিটেড।ভারত সরকার এবং উত্তরপ্রদেশ সরকারের যৌথ মালিকানা থাকবে এই সংস্থাটিতে । প্রকল্প রূপায়ণের কাজে কর্মসংস্থানেরসুযোগ ঘটবে দক্ষ, অদক্ষ এবং প্রায়-দক্ষ শ্রমজীবী মানুষের। এছাড়াও প্রকল্প নির্মাণএবং তা চালু করার কাজে পরোক্ষ কর্মসংস্থানের সুযোগও সৃষ্টি হবে যথেষ্ট মাত্রায়। সমগ্র মেট্রো রেল প্রকল্পটি আগামী বছরের এপ্রিল মাসের মধ্যে সম্পূর্ণকরার লক্ষ্যমাত্রা স্থির করা হয়েছে। /
ওয়াশিংটন ডিসি’তে প্রধানমন্ত্রী শ্রী নরেন্দ্র মোদীর ৬ জুন-এর কর্মব্যস্ততা

সোমবার বিকেলে ওয়াশিংটন ডিসি’তে গিয়ে পৌঁছলেন প্রধানমন্ত্রী শ্রী নরেন্দ্র মোদী। আর্লিংটন সমাধি ক্ষেত্রে অজ্ঞাতনামা সৈনিকদের স্মৃতিস্তম্ভে পুষ্পস্তবক অর্পণ করেন তিনি। কলম্বিয়া মহাকাশযানের এক স্মারক স্তম্ভেও পুষ্পস্তবক অর্পণ করেন তিনি। কলম্বিয়া মহাকাশযান দুর্ঘটনায় নিহত মহাকাশচারী কল্পনা চাওলার স্বামী মিঃ জেন পিয়ের হ্যারিসনও ঐ সময়ে উপস্থিত ছিলেন সেখানে। এই উপলক্ষে সেখানে উপস্থিত ছিলেন মহাকাশ অভিযাত্রী সুনীতা উইলিয়ামস্‌ও। মার্কিন যুক্তরাষ্ট্রে ভারতীয় ঐতিহ্যের যে সমস্ত শিল্প নিদর্শনের হদিশ পাওয়া গেছে, তা ভারতে ফিরিয়ে আনা সম্পর্কিত একটি অনুষ্ঠানেও উপস্থিত ছিলেন প্রধানমন্ত্রী। মার্কিন অ্যাটর্নি জেনারেল লোরেটা লিঞ্চ অনুষ্ঠানে জানান, প্রায় ২০০টির মতো শিল্প নিদর্শন ভারতে ফেরৎ পাঠানোর প্রক্রিয়ার কাজ ইতিমধ্যেই শুরু হয়েছে। ইতিমধ্যেই ফেরৎ পাঠানো হয়েছে ১২টির মতো শিল্প নিদর্শনকে। এই অনুষ্ঠানে বক্তব্য রাখতে গিয়ে প্রধানমন্ত্রী শ্রী মোদী বলেন, দুটি জাতিকে নিবিড় এক সম্পর্কে বেঁধে ফেলতে পারে জাতিগত ঐতিহ্য। কেউ কেউ হয়তো এই শিল্প নিদর্শনগুলি বিচার করেন তাঁর আর্থিক মূল্যমান নিয়ে। কিন্তু, ভারতে এই নিদর্শনগুলির মূল্য তার থেকেও অনেক অনেক বেশি। কারণ, এগুলি হল – আমাদের ঐতিহ্য ও সংস্কৃতির বিশেষ অঙ্গ। প্রধানমন্ত্রী এদিন ব্রুকিংস ইন্‌স্টিটিউশন, আটলান্টিক কাউন্সিল এবং কার্নেগি এন্ডাওমেন্ট ফর ইন্টারন্যাশনাল পিস সহ অন্যান্য সংস্থা ও সংগঠনগুলির প্রতিনিধিদের সঙ্গেও এদিন মতবিনিময় করেন।
মরিশাসের নতুন প্রধানমন্ত্রী প্রবীন্দ কুমার জগন্নাথকে দূরভাষ বার্তায় অভিনন্দন শ্রী নরেন্দ্র মোদীর

মরিশাসের প্রধানমন্ত্রী পদের দায়িত্বভার গ্রহণ করায় মিঃ প্রবীন্দ কুমার জগন্নাথকে এক দূরভাষবার্তায় অভিনন্দিত করলেন ভারতের প্রধানমন্ত্রী শ্রী নরেন্দ্র মোদী। উত্তরে, দূরভাষমারফৎ এই অভিনন্দন বার্তার জন্য শ্রী মোদীকে ধন্যবাদ জানান মিঃ জগন্নাথ। টেলিফোনেআলাপচারিতাকালে ভারত ও মরিশাসের স্থায়ী ও শক্তিশালী সম্পর্ককে আরও জোরদার করেতোলার লক্ষ্যে অঙ্গীকারবদ্ধ হনদুই প্রধানমন্ত্রীই। ভারতও মরিশাসের মধ্যে মৈত্রী বন্ধনকে সুদৃঢ় করে তোলার কাজে মরিশাসের বিদায়ীপ্রধানমন্ত্রী স্যর অনিরুদ্ধ জগন্নাথের নেতৃত্ব ও অবদানেরও বিশেষ প্রশংসা করেনশ্রী নরেন্দ্র মোদী।
ফ্রান্স, আরব আমীরশাহী এবং বাহরিন সফরে রওনা হওয়ার আগে প্রধানমন্ত্রীর বার্তা

আমি আগামী ২২ – ২৬শে অগাস্ট ফ্রান্স, আরব আমীরশাহী এবং বাহারিন সফর করবো। ফ্রান্সে আমার সফর শক্তিশালী কৌশলগত অংশীদারিত্বের প্রতিফলন, যাকে আমাদের দুটি দেশই গভীরভাবে মূল্য দেয় এবং ভাগ করে নেয়। ২২ এবং ২৩শে অগাস্ট, ২০১৯ ফ্রান্সে দ্বিপাক্ষিক বৈঠকে যোগ দেবো। এর মধ্যে রাষ্ট্রপতি ম্যাক্রোঁ’র সঙ্গে শিখর বৈঠক এবং প্রধানমন্ত্রী ফিলিপের সঙ্গে একটি বৈঠক আছে। ভারতীয় সম্প্রদায়ের সঙ্গে আমি কথা বলবো। ১৯৫০ ও ১৯৬০ – এ ফ্রান্সে দুটি এয়ার ইন্ডিয়া বিমান ধ্বংসে নিহতদের স্মরণে একটি স্মারক উৎসর্গ করবো। এরপর, ২৫ ও ২৬শে অগাস্ট রাষ্ট্রপতি ম্যাক্রোঁ’র আমন্ত্রণে জি-৭ শিখর সম্মেলনে আমন্ত্রিত সদস্য হিসাবে যোগ দেবো। পরিবেশ, জলবায়ু, সমুদ্র এবং ডিজিটাল ট্রান্সফরমেশন নিয়ে আলোচনা হবে এই সম্মেলনে। ভারত ও ফ্রান্সের দ্বিপাক্ষিক সম্পর্ক অত্যন্ত সুন্দর। এই সম্পর্ক আরও বৃদ্ধি পেয়েছে বিশ্ব তথা দু’দেশের শান্তি ও প্রগতি বৃদ্ধিতে সহযোগিতা সম্পর্কে একই ভাবনার ফলে। আমাদের শক্তিশালী কৌশলগত এবং অর্থনৈতিক অংশীদারিত্ব বৃদ্ধি পেয়েছে সন্ত্রাসবাদ, জলবায়ু পরিবর্তন ইত্যাদি সম্পর্কে বিশ্ব জোড়া উদ্বেগ বিষয়ে যৌথ ভাবনায়। আমি বিশ্বাসী যে, এই সফর আমাদের দীর্ঘদিনের মূল্যবান বন্ধুত্ব আরও বৃদ্ধি করবে, দু’দেশের পারস্পরিক উন্নতি, শান্তি ও প্রগতির জন্য। ২৩ ও ২৪শে অগাস্ট আরব আমীরশাহী সফরের সময় আমি তাকিয়ে আছি আবুধাবির মহামান্য ক্রাউন প্রিন্স শেখ মহম্মদ বিন জায়েদ আল নাহিয়ানের সঙ্গে দ্বিপাক্ষিক সম্পর্ক এবং আঞ্চলিক ও আন্তর্জাতিক নানা বিষয়ে আলোচনার দিকে। এছাড়াও আমি তাকিয়ে আছি, মহাত্মা গান্ধীর সার্ধশত জন্মবার্ষিকী উপলক্ষে মহামান্য ক্রাউন প্রিন্সের সঙ্গে একযোগে স্মারক ডাকটিকিট প্রকাশ করার দিকে। এই সফরে আরব আমীরশাহী সরকারের দেওয়া সর্বোচ্চ নাগরিক সম্মান অর্ডার অফ জায়েদ গ্রহণ করা হবে আমার পক্ষে সম্মানের ব্যাপার। এছাড়াও আমি আনুষ্ঠানিকভাবে রুপে কার্ডের সূচনা করবো, বিদেশেও নগদ বিহীন লেনদেনের নেটওয়ার্ক বিস্তৃত করার লক্ষ্যে। ভারত ও আরব আমীরশাহীর মধ্যে নিয়মিত উচ্চ পর্যায়ের আলোচনা প্রমাণ করে আমাদের মূল্যবান সম্পর্ককে। আরব আমীরশাহী আমাদের তৃতীয় বৃহত্তম বাণিজ্য সহযোগী এবং চতুর্থ বৃহত্তম অপরিশোধিত তেল সরবরাহকারী দেশ। এই ঐক্যের গুণগত বৃদ্ধি আমাদের বৈদেশিক নীতির সাফল্য। আমার এই সফর আরব আমীরশাহীর সঙ্গে বহুমুখী দ্বিপাক্ষিক মৈত্রীকে আরও জোরদার করবে। ২৪ ও ২৫শে অগাস্ট, ২০১৯ আমি বাহারিন সফর করবো। ওই দেশে এই প্রথম ভারতের কোনও প্রধানমন্ত্রী যাচ্ছেন। আমি তাকিয়ে আছি, সেদেশের প্রধানমন্ত্রী মহামান্য প্রিন্স শেখ খলিফা বিন সলমন আল খালিফার সঙ্গে দ্বিপাক্ষিক সম্পর্ক বৃদ্ধির উপায় নিয়ে আলোচনা করার জন্য এবং আঞ্চলিক ও আন্তর্জাতিক স্তরে পারস্পরিক বোঝাপড়ার বিষয়গুলি নিয়েও আলোচনা করার দিকে। এছাড়াও আমি বাহারিনের রাজা মহামান্য শেখ হামাদ বিন ইসা আল খালিফা এবং অন্য নেতাদের সঙ্গেও বৈঠক করবো। এই সুযোগে আমি ভারতীয় বংশোদ্ভূতদের সঙ্গেও কথা বলবো। উপসাগরীয় অঞ্চলে পবিত্র জন্মাষ্টমী উৎসবের প্রাক্কালে প্রাচীনতম শ্রীনাথজীর মন্দিরটির সংস্কার কাজের সূচনায় উপস্থিত থাকতে পারাটাও আমি আশীর্বাদ বলে মনে করি। আমার বিশ্বাস, এই সফর বিভিন্ন ক্ষেত্রে আমাদের সম্পর্ককে আরও গভীর করবে।
অস্ট্রেলিয়ার বিদেশ ও মহিলা বিষয়ক মন্ত্রী মরিশ পায়েন এবং প্রতিরক্ষামন্ত্রী পিটার ডটন প্রধানমন্ত্রীর  সঙ্গে দেখা করেছেন

নতুন দিল্লি, ১১ সেপ্টেম্বর, ২০২১ ভারত – অস্ট্রেলিয়া মন্ত্রী পর্যায়ে প্রথম '২+২' আলোচনা শেষ হওয়ার অব্যবহিত পরেই অস্ট্রেলিয়ার বিদেশ ও মহিলা বিষয়ক মন্ত্রী মরিশ পায়েন এবং প্রতিরক্ষামন্ত্রী পিটার ডটন আজ প্রধানমন্ত্রী নরেন্দ্র মোদীর সঙ্গে সৌজন্য সাক্ষাৎ করেন। মন্ত্রিপর্যায়ে প্রথম '২+২' আলোচনা ইতিবাচক হওয়ায় প্রধানমন্ত্রী মোদী অস্ট্রেলিয়ার প্রতিনিধিদের প্রতি কৃতজ্ঞতা প্রকাশ করেন। তিনি বলেন, দুই দেশের মধ্যে ক্রমবর্ধমান কৌশলগত নৈকট্যের প্রতিফলন '২+২' আলোচনা। দ্বিপাক্ষিক কৌশলগত ও আর্থিক সহযোগিতা বাড়ানোর সম্ভাবনার পাশাপাশি ভারত – প্রশান্তমহাসাগরীয় অঞ্চলে অভিন্ন প্রয়াস গ্রহণ এবং দুই দেশের মধ্যে মানব-সেতু হিসেবে অস্ট্রেলিয়ায় ভারতীয় সম্প্রদায়ের ক্রমবর্ধমান গুরুত্বের মত বিষয়গুলি নিয়ে আলোচনা হয়। প্রধানমন্ত্রী গত বছর দুই দেশের মধ্যে সুসংবদ্ধ কৌশলগত অংশীদারিত্বের দ্রুত সম্প্রসারণে সেদেশের প্রধানমন্ত্রী স্কট মরিশন যে ভূমিকা পালন করেছেন, প্রধানমন্ত্রী মোদী তার প্রশংসা করেন। যত দ্রুত সম্ভব ভারত সফরে আসার জন্য প্রধানমন্ত্রী মরিশনকে আরও একবার আমন্ত্রণ জানান প্রধানমন্ত্রী মোদী। /
প্রধানমন্ত্রী ১৬ সেপ্টেম্বর কস্তুরবা গান্ধী মার্গ ও আফ্রিকা অ্যাভিনিউ-এ প্রতিরক্ষা বিভাগের অফিস কমপ্লেক্সের উদ্বোধন করবেন

নয়াদিল্লী, ১৫ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী ১৬ সেপ্টেম্বর বেলা ১১টার সময় কস্তুরবা গান্ধী মার্গ ও আফ্রিকা অ্যাভিনিউ-এ প্রতিরক্ষা বিভাগের অফিস কমপ্লেক্সের উদ্বোধন করবেন। তিনি আফ্রিকা অ্যাভিনিউতে প্রতিরক্ষা বিভাগের অফিস কমপ্লেক্সটি এরপর ঘুরে দেখবেন এবং সেনাবাহিনী, নৌবাহিনী, বিমান বাহিনী ও অসামরিক আধিকারিকদের সঙ্গে মতবিনিময় করবেন। শ্রী মোদী অনুষ্ঠানে বক্তব্যও রাখবেন। নতুন প্রতিরক্ষা বিভাগের অফিস কমপ্লেক্স প্রতিরক্ষা মন্ত্রক এবং সেনাবাহিনী, নৌবাহিনী ও বিমান বাহিনীর মতো সশস্ত্র বাহিনীর ৭ হাজার আধিকারিক নতুন এই অফিস কমপ্লেক্সে কাজ করবেন। অত্যাধুনিক সুরক্ষিত এই ভবনগুলিতে প্রচুর জায়গা রয়েছে। প্রতিটি ভবনের কাজকর্ম পরিচালনার জন্য সুসংহত কম্যান্ড ও নিয়ন্ত্রণ কেন্দ্র তৈরি করা হয়েছে যেখানে বাড়িগুলির নিরাপত্তা এবং নজরদারির কাজ চালানো হবে। প্রতিরক্ষা বিভাগের নতুন অফিস কমপ্লেক্সটি অত্যাধুনিক সুবিধাযুক্ত ও জ্বালানী সাশ্রয়ী। এখানে সুসংহত নিরাপত্তা ব্যবস্থাপনা রয়েছে। লাইট গেজ স্টিল ফ্রেম প্রযুক্তি ব্যবহার করে এই বাড়িগুলি তৈরি করা হয়েছে। নতুন ও স্থিতিশীল প্রযুক্তি ব্যবহারের ফলে ২৪-৩০ মাসের বদলে কম সময়ে ভবনগুলি নির্মাণ করা সম্ভব হয়েছে। নির্মাণ কাজে পরিবেশ বান্ধব প্রযুক্তি ও ব্যবস্থাপনা কাজে লাগানো হয়েছে। প্রতিরক্ষা মন্ত্রী, আবাসন ও নগরোন্নয়ন মন্ত্রী, এই দুই বিভাগের প্রতিমন্ত্রী, চিফ অফ ডিফেন্স স্টাফ এবং স্বশস্ত্র বাহিনীর প্রধানরা উদ্বোধনী অনুষ্ঠানে উপস্থিত থাকবেন।
ভারত ও কলম্বিয়ার মধ্যে সম্পাদিত বিনিয়োগের প্রসার ও সুরক্ষা সম্পর্কিতচুক্তিটির বিশেষ ব্যাখ্যা :  যৌথ ঘোষণাপত্রস্বাক্ষরের প্রস্তাবে সম্মতি কেন্দ্রীয় মন্ত্রিসভার

ভারত ও কলম্বিয়ার মধ্যে বিনিয়োগের প্রসার ও সুরক্ষা সম্পর্কিত যেচুক্তিটি ২০০৯-এর ১০ নভেম্বর তারিখে স্বাক্ষরিত হয়েছিল, সেটি সম্পর্কে একটি পৃথক যৌথঘোষণাপত্র স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে আজ এখানে মন্ত্রিসভার এক বৈঠকে এই অনুমোদনদানেরসিদ্ধান্ত গ্রহণ করা হয়। সংশ্লিষ্ট সহযোগিতা চুক্তিটি সম্পর্কে দু’দেশের পক্ষ থেকে প্রয়োজনীয়ব্যাখ্যা ও ঘোষণার মাধ্যমে যাবতীয় খুঁটিনাটি বিষয় আরও সুস্পষ্ট করে তোলা হবে।বিনিয়োগের প্রসার ও সুরক্ষা ক্ষেত্রে এই ঘোষণাপত্রের বিশেষ গুরুত্ব রয়েছে বলে মনেকরে কেন্দ্রীয় মন্ত্রিসভা। /
বাবু জগজীবন রামেরজন্মবার্ষিকীতে শ্রদ্ধা নিবেদন প্রধানমন্ত্রীর

বাবু জগজীবন রামের জন্মবার্ষিকীতে শ্রদ্ধা নিবেদন করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “বাবু জগজীবন রামের জন্মবার্ষিকীতে আমি শ্রদ্ধার সঙ্গে তাঁকে স্মরণ করি।ভারতের প্রতি তাঁর সেবা এবং প্রান্তিক মানুষদের অধিকার প্রতিষ্ঠায় তাঁর সংগ্রামআমাদের সর্বদাই অনুপ্রাণিত করে”।
নব-নির্বাচিত রাষ্ট্রপতি শ্রীমতী দ্রৌপদী মুর্মুকে প্রধানমন্ত্রীর অভিনন্দন

নয়াদিল্লি, ২১ জুলাই, ২০২২ প্রধানমন্ত্রী শ্রী নরেন্দ্র মোদী দেশের নতুন রাষ্ট্রপতি শ্রীমতী দ্রৌপদী মুর্মুকে অভিনন্দন জানিয়েছেন। একগুচ্ছ ট্যুইট বার্তায় প্রধানমন্ত্রী বলেন – “ভারত ইতিহাস তৈরি করেছে। ১৩০ কোটি ভারতবাসী যখন ‘আজাদি কা অমৃত মহোৎসব’ উদযাপন করছে তখন পূর্ব ভারতের দূরবর্তী অংশে জন্ম নেওয়া আদিবাসী সম্প্রদায়ের এক ভারতীয় কন্যা আমাদের নতুন রাষ্ট্রপতি নির্বাচিত হয়েছেন। শ্রীমতী দ্রৌপদী মুর্মুজিকে অভিনন্দন!” “শ্রীমতী দ্রৌপদী মুর্মুজির শুরুর দিকের জীবন ছিল সংগ্রামে পরিপূর্ণ। তাঁর কাজ এবং বিশেষ সাফল্য প্রত্যেক ভারতবাসীকে উদ্বুদ্ধ করে। তিনি দেশের জনগণের, বিশেষ করে দরিদ্র ও প্রান্তিক জনগণের কাছে আশার আলো।” “শ্রীমতী দ্রৌপদী মুর্মুজি একজন দুর্দান্ত অসামান্য ও মন্ত্রী ছিলেন। ঝাড়খণ্ডের রাজ্যপাল হিসেবে অভাবনীয় কাজ করেছেন। আমি নিশ্চিত, তিনি একজন দুর্দান্ত রাষ্ট্রপতি হবেন। ভারতের উন্নয়ন যাত্রাকে মজবুত করতে সামনে থেকে নেতৃত্ব দেবেন তিনি।” “আমি, যাঁরা শ্রীমতী দ্রৌপদী মুর্মুজিকে সমর্থন জানিয়েছেন সেইসব সাংসদ ও বিধায়কদের অভিনন্দন জানাই। রেকর্ড সংখ্যক ভোট পেয়ে তাঁর জয় আমাদের গণতন্ত্রকে আরও মজবুত করেছে।” – নরেন্দ্র মোদী (@narendramodi) জুলাই ২১, ২০২২
পোস্টস অ্যান্ড টেলিগ্রাফস বিল্ডিং ওয়ার্কস সার্ভিস গ্রুপ ‘এ’ ক্যাডার পর্যালোচনা অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ পোস্টস অ্যান্ড টেলিগ্রাফস বিল্ডিং ওয়ার্কস (পিঅ্যান্ডটি বিডব্লিউএস) সার্ভিস গ্রুপ ‘এ’ ক্যাডার পর্যালোচনা অনুমোদন করেছে। পদের সংখ্যা নির্দিষ্ট করা হয়েছে ১০৫। এই অনুমোদনের ফলে টেলিকম এবং ডাক বিভাগের সদর দপ্তর ও ক্ষেত্র শাখায় ক্যাডার কাঠামো শক্তিশালী হবে। এর ফলে, পিঅ্যান্ডটি বিডব্লিউএস আধিকারিকদের দীর্ঘসূত্রতা কমবে। সিদ্ধান্ত হয়েছে যে, ক্যাডার হিসেবে নতুন কোন নিয়োগ করা হবে না এবং প্রার্থীদের যাতে কোন বিরূপ প্রভাব না পড়ে তার জন্য ক্যাডার বিলোপ করা হবে পর্যায়ক্রমে। উল্লেখ্য, ১৯৯০ সালে সংগঠিত গ্রুপ ‘এ’ সেবা হিসেবে পিঅ্যান্ডটি বিডব্লিউএস গঠন করা হয়েছিল। এই সেবায় তিনটি শাখা আছে – সিভিল, ইলেক্ট্রিক্যাল এবং আর্কিটেকচার যারা কাজ করে টেলিকম দপ্তর এবং ডাক বিভাগের জন্য। ইউনিয়ন পাবলিক সার্ভিস কমিশন আয়োজিত কম্বাইন্ড ইঞ্জিনিয়ারিং সার্ভিসেস পরীক্ষার মাধ্যমে নির্বাচিত হওয়া পিঅ্যান্ডটি বিডব্লিউএস আধিকারিকরা টেলিযোগাযোগ দপ্তর ও ডাক বিভাগের ম্যানেজমেন্ট এবং প্রশাসনিক পদে কাজ করেন। তাঁদের অনেক সময় ডেপুটেশনে অন্য কেন্দ্রীয় মন্ত্রক, দপ্তর, স্বশাসিত সংস্থা এবং রাজ্য সরকারি পদে কাজ করতে হয়। ১৯৯০-এ এটি গঠিত হওয়ার পর থেকে এ পর্যন্ত কোন ক্যাডার পর্যালোচনা করা হয়নি। বিএসএনএল গঠিত হওয়ার পর কাজকর্মে পরিবর্তন আসে। ক্যাডারের সংখ্যা কমে কারণ বিএসএনএল-এ অনেক আধিকারিককে বদলি করা হয়। বেশিরভাগ কাজকর্মই বিএসএনএল-এর হাতে চলে যাওয়ায় পিঅ্যান্ডটি বিডব্লিউএস-এর হাতে থাকে শুধু টেলিকম দপ্তর এবং ডাক বিভাগের সম্পত্তি রক্ষণাবেক্ষণের দায়িত্ব। এছাড়াও তারা নতুন প্রকল্পের দেখাশোনা, সেন্ট্রাল ইলেক্ট্রিসিটি অথরিটি বিধি, ২০১০ অনুযায়ী ইলেক্ট্রো-মেকানিক্যাল যন্ত্রপাতি পরিদর্শন, নতুন বিধি-নিয়ম তৈরি, টেলিকম কেন্দ্রগুলির মান নির্দিষ্ট করা ইত্যাদি পরিকাঠামোগত চাহিদাগুলি তারাই মেটাত। এই কারণে এবং বিভিন্ন গ্রেডের দীর্ঘসূত্রতার জন্য এই পর্যালোচনা জরুরি হয়ে পড়েছিল। সেই মতো পিঅ্যান্ডটি বিডব্লিউএস আধিকারিকদের ক্যাডার কাঠামো অনুমোদন করা হয় যা মনে করা হয়েছিল টেলিকম দপ্তর এবং ডাক বিভাগের ভূমিকা এবং দায় পালনের জন্য জরুরি। ক্যাডারের বর্তমান যা শক্তি তাতেই এটি সীমাবদ্ধ থাকবে। ক্যাডার পর্যালোচনার ফলে সরকারের আর্থিক কোন অতিরিক্ত ব্যয় হবে না। /
মায়নামারে ৬৯টি সেতু নির্মাণ করবে ভারত

৩৭১ কোটি ৫৮ লক্ষ টাকা ব্যয়ে মায়নামারে ৬৯টি সেতু নির্মাণের প্রস্তাবে আজ সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে মায়নামারের ত্রিমাত্রিক মহাসড়কের তামু-কিজোন-কালেওয়া সেকশনে যোগাযোগের রাস্তা সহ ৬৯টি সেতু গড়ে তোলা হবে। এর ফলে, উন্নতি ঘটবে ভারত ও মায়নামারের মধ্যে যোগাযোগের। দু’দেশের মধ্যে যান চলাচল ও পণ্য পরিবহণের বিষয়টিও এই সেতু নির্মাণের ফলে সহজতর হয়ে উঠবে।
দক্ষিণ কোরিয়ার রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী, আজ দক্ষিণ কোরিয়ার রাষ্ট্রপতি মিঃ মুন জায়-ইন-এর সঙ্গে টেলিফোনে কথা বলেন। প্রধানমন্ত্রী, গতবছর দক্ষিণ কোরিয়া সফরকালে যে উষ্ণ আতিথেয়তা পেয়েছেন তা স্মরণ করেন এবং দুটি দেশের মধ্যে সম্পর্ক আরো নিবিড় হওয়ার বিষয়ে সন্তোষ প্রকাশ করেন। উভয় নেতা বিশ্বজুড়ে কোভিড – ১৯ মহামারীর ফলে সৃষ্ট সমস্যা নিয়ে আলোচনা করেন। বিশ্বজুড়ে স্বাস্থ্য ব্যবস্থা এবং আর্থিক পরিস্থিতি যে চ্যালেঞ্জের সম্মুখীন হয়েছে, তা নিয়ে তাঁরা কথা বলেন। এই মহামারীর মোকাবিলায় নিজ নিজ দেশে গৃহীত পদক্ষেপগুলি নিয়ে দুই নেতা আলোচনা করেছেন। দক্ষিণ কোরিয়া, এই সমস্যার মোকাবিলায় যে ভাবে প্রযুক্তির ব্যবহার করেছে, প্রধানমন্ত্রী তাঁর প্রশংসা করেন। বিপুল জনসংখ্যার দেশ, ভারতে এই মহামারীর বিরুদ্ধে যুদ্ধে ভারতীয় প্রশাসন যে অনুপ্রেরণার সৃষ্টি করেছে, রাষ্ট্রপতি মুন তাঁর প্রশংসা করেন। দক্ষিণ কোরিয়ার রাষ্ট্রপতি, ভারতে বসবাসরত কোরিয় নাগরিকদের প্রতি ভারত সরকার যে সাহায্যের হাত বাড়িয়ে দিয়েছে, সে কারণে প্রধানমন্ত্রীকে ধন্যবাদ জানান। ভারতীয় সংস্থাগুলির জন্য দক্ষিণ কোরিয়ার বিভিন্ন চিকিৎসার সরঞ্জাম সরবরাহের বিষয়ে প্রধানমন্ত্রী সন্তোষ প্রকাশ করেন। কোভিড – ১৯ মহামারীর মোকাবিলায় দুটি দেশের বিশেষজ্ঞরা পরস্পরের সঙ্গে যোগাযোগ রেখে চলবেন এবং তাঁদের অভিজ্ঞতা ভাগ করে নেবেন বলে দুই নেতা সহমত পোষণ করেন। দক্ষিণ কোরিয়ার আসন্ন সাধারণ নির্বাচন উপলক্ষে প্রধানমন্ত্রী, মিঃ মুনকে শুভেচ্ছা জানিয়েছেন।
মুম্বাইয়ে বাড়ি ভেঙে পড়ায় নিহত ও আহতদের পরিবার-পরিজনদের জন্য এককালীন আর্থিক সহায়তার কথাঘোষণা করলেন প্রধানমন্ত্রী

মুম্বাইয়ের ঘাটকোপারে একটি বাড়ি ভেঙে পড়ায় যাঁরা নিহত হয়েছেন তাঁদের নিকটাত্মীয়কে এককালীন ২লক্ষ টাকা করে আর্থিক সহায়তার কথা ঘোষণা করেছেন প্রধানমন্ত্রী শ্রী নরেন্দ্র মোদী। দুর্ঘটনায় যাঁরাআহত হয়েছেন, তাঁদের প্রত্যেকের জন্য এককালীন ৫০ হাজার টাকা করে আর্থিক সহায়তাওমঞ্জুর করেছেন তিনি। / ..
নারীদের সম্ভ্রম এবং নিরাপত্তা রক্ষার প্রতি প্রধানমন্ত্রীর সর্বোচ্চ গুরুত্ব আরোপ

প্রধানমন্ত্রী শ্রী নরেন্দ্র মোদী আজ বলেন, দেশ নারীদের ক্ষমতায়নে বিশেষ গুরুত্ব দিচ্ছে যেখানে সাম্য এবং সুযোগের ওপর জোর দেওয়া হচ্ছে। এক ট্যুইট বার্তায় তিনি বলেন “আমাদের নারীশক্তি প্রতি ক্ষেত্রে উৎকর্ষতার প্রমাণ দিচ্ছে।” সকলের প্রতি সুবিচার নিশ্চিত করার ওপর জোর দিয়ে তিনি বলেন, মহিলাদের সম্ভ্রম এবং নিরাপত্তার প্রতি সর্বোচ্চ গুরুত্ব দেওয়া হচ্ছে। /…
আষাঢ়ী একাদশী উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আষাঢ়ী একাদশী উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ আষাঢ়ী একাদশীর পবিত্র লগ্নে সকলকে আমার শুভেচ্ছা জানাই। এই বিশেষ দিনে ভগবান বিট্টলের আশীর্বাদে আমাদের জীবন পরিপূর্ণ আনন্দময় হয়ে উঠুক ও আমরা সুস্বাস্থ্যর অধিকারী হই। বারকারি আন্দোলন আমাদের ঐতিহ্যের প্রতিফলন, যেখানে সাম্য ও সম্প্রীতির উপর গুরুত্ব দেওয়া হয়েছে।“
ভারত ও ক্রোয়েশিয়ার মধ্যে অর্থনৈতিক সহযোগিতা সংক্রান্ত চুক্তিতে মন্ত্রিসভার সায়

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে বুধবার ভারত ও ক্রোয়েশিয়ার মধ্যে অর্থনৈতিক সহযোগিতা সংক্রান্ত চুক্তি বাক্ষর এবং তার অনুমোদনে মঞ্জুরি দেওয়া হয়েছে। ভারতও ক্রোয়েশিয়া এর আগে ১৯৯৪ সালের সেপ্টেম্বর মাসে দ্বিপাক্ষিক বাণিজ্য এবং অর্থনৈতিক সম্পর্কের বিকাশের লক্ষ্যে বাণিজ্য ও অর্থনৈতিক সহযোগিতা সংক্রান্ত একটিচুক্তি স্বাক্ষর করে। ঐ চুক্তিটির মেয়াদ ২০০৯ সালের নভেম্বর মাসে শেষ হওয়ার পরনতুন এই চুক্তি স্বাক্ষর দু ’ দেশের বাণিজ্যিক সম্পর্কের ধারাবাহিকতা রক্ষায় বিশেষ ভূমিকা গ্রহণ করবে। ক্রোয়েশিয়ার সঙ্গে ভারতের দ্বিপাক্ষিক সম্পর্কের বহর ছিল ২০১২-১৩ ’ তে ১৫ কোটি ২০ লক্ষ ডলার, ২০১৩-১৪ ’ তে ১৪ কোটি ৮৮ লক্ষ ডলার এবং ২০১৪-১৫ ’ তে ২০ কোটি ৫০ লক্ষ ডলার। গত তিন বছরে দ্বিপাক্ষিক বাণিজ্যের গড়বৃদ্ধির পরিমাণ ছিল বার্ষিক ১৭.৪৪ শতাংশ।
স্টার্ট-আপ সংস্থাগুলির আর্থিক সমস্যা মেটাতে কেন্দ্রীয় মন্ত্রিসভার উদ্যোগ

ভারতীয় ক্ষুদ্র শিল্পোন্নয়ন ব্যাঙ্ক (সিডবি)-তে স্টার্ট-আপ তহবিলে অর্থের যোগানের জন্য ফান্ড অফ ফান্ড্‌স ফর স্টার্ট-আপ্‌স (এফএফএস) গঠনের প্রস্তাবটি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই ব্যবস্থায় সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া (সেবি)-র নথিভুক্ত বিকল্প বিনিয়োগ তহবিলগুলিতে অর্থের যোগান দেওয়া হবে। এ বছর জানুয়ারি মাসে ঘোষিত স্টার্ট-আপ ইন্ডিয়া অ্যাকশন প্ল্যান অনুযায়ী এই তহবিল গঠন করা হচ্ছে। চতুর্দশ ও পঞ্চম অর্থ কমিশনের মেয়াদকালে ১০ হাজার কোটি টাকার মূলধনী তহবিল নিয়ে গঠিত হবে এফএফএস। এর মধ্যে ২০১৫-১৬ অর্থ বছরে ইতিমধ্যেই ৫০০ কোটি টাকা দেওয়া হয়েছে এই তহবিলটিতে। বর্তমান অর্থ বছরে দেওয়া হবে আরও ৬০০ কোটি টাকা। এর ফলে, ১৮ লক্ষ ব্যক্তির কর্মসংস্থানের সুযোগ সৃষ্টি হবে বলে আশা করা হচ্ছে। প্রসঙ্গত উল্লেখ্য, স্টার্ট-আপ সংস্থাগুলি মূলধনী তহবিল, ব্যাঙ্ক ঋণ সহ নানা ধরনের চ্যালেঞ্জের সম্মুখীন হয়। বেশ কয়েকটি সফল স্টার্ট-আপ সংস্থা গড়ে উঠেছে বিদেশি ভেঞ্চার তহবিলের আর্থিক সহায়তায়। এই ধরনের বেশ কয়েকটি সংস্থা বিদেশি ভেঞ্চার তহবিলের আর্থিক সুযোগ-সুবিধা লাভের আশায় তাদের ইউনিট স্থাপন করেছে বিদেশে। এই পরিস্থিতিতে দেশের স্টার্ট-আপ সংস্থাগুলিকে উৎসাহিত করার লক্ষ্যে সরকার এফএফএস ব্যবস্থা গড়ে তোলার বিষয়টিতে সম্মতি দেওয়ার সিদ্ধান্ত নেয়।
আশুরার দিনে ইমাম হুসেন-এর আত্মত্যাগকে স্মরণ প্রধানমন্ত্রীর

প্রধানমন্ত্রী শ্রী নরেন্দ্র মোদী আশুরার দিনে ইমাম হুসেন-এর আত্মত্যাগকে স্মরণ করেছেন। এক ট্যুইট বার্তায় প্রধানমন্ত্রী বলেছেন, “আমরা ইমাম হুসেনের আত্মত্যাগকে স্মরণ করছি। তাঁর কাছে সত্য এবং ন্যায় বিচারের মূল্য বোধের চেয়ে গুরুত্বপূর্ণ আর কিছুই ছিল না। ন্যায় বিচারের পাশাপাশি সাম্যতার বিষয়ে তাঁর জোর ছিলো লক্ষণীয় এবং এই বিষয়টি অনেকের কাছে শক্তি যোগায়।”
স্বাস্থ্যক্ষেত্রে ভারত ও বিল অ্যান্ড মেলিন্ডা গেট্‌স ফাউন্ডেশনের মধ্যে সহযোগিতার লক্ষ্যে স্বাক্ষরিত সমঝোতাপত্রে কর্মপরবর্তী অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারতের স্বাস্থ্য ও পরিবারকল্যাণ মন্ত্রক ও বিল অ্যান্ড মেলিন্ডা গেট্‌স ফাউন্ডেশনের মধ্যে স্বাস্থ্যক্ষেত্রে সহযোগিতার লক্ষ্যে স্বাক্ষরিত সমঝোতাপত্রের বিষয়ে কর্মপরবর্তী অনুমোদন দেওয়া হয়েছে। বিল অ্যান্ড মেলিন্ডা গেট্‌স ফাউন্ডেশনের অন্যতম শীর্ষ কর্মকর্তা মিঃ বিল গেট্‌স-এর ২০১৯-এর নভেম্বরে ভারত সফরের সময় এই চুক্তি স্বাক্ষরিত হয়। এই সমঝোতাপত্র অনুসারে : ক) প্রাথমিক স্বাস্থ্য, টিকাকরণ ও পুষ্টি অভিযান আরও ব্যাপক করার মধ্য দিয়ে সন্তান প্রসবের সময় মা ও শিশুর মৃত্যুর হার কমানো এবং পুষ্টির মূল উপাদানগুলি আরও সহজলভ্য করে তোলা। খ) তরুণীদের মধ্যে পরিবার পরিকল্পনার বিভিন্ন উপায় বাছাই করার লক্ষ্যে তার গুণমান বিচার করার সুযোগ বৃদ্ধি। গ) যক্ষ্মা, ভিসেরাল লিসমেনাইসিস (ভিএল), লিম্ফ্যাটিক ফিলারিয়াসিস (এলএফ)-এর মতো নির্দিষ্ট কিছু সংক্রামিত ব্যাধির প্রকোপ হ্রাস। ঘ) স্বাস্থ্য, ডিজিটাল স্বাস্থ্য, সরবরাহ প্রক্রিয়া দৃঢ় করা এবং আরও নজরদারির জন্য দক্ষ কর্মীগোষ্ঠী তৈরি করে স্বাস্থ্য পরিষেবাকে মজবুত করা যার ফলে, বরাদ্দকৃত অর্থের সঠিক ব্যবহার হয়। এই সহযোগিতা বাস্তবায়নের লক্ষ্যে একটি প্রোগ্রাম অ্যাকশন কমিটি গঠন করা হবে। এই কমিটি সহযোগিতার সব দিকগুলি বিস্তারিতভাবে বিচার-বিবেচনা করবে। /…
শিশু বিকাশ ও শিশুদের মধ্যে শিক্ষার প্রসারে একাল বিদ্যালয় সংগঠনের নিরন্তর উদ্যোগের প্রশংসা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে গুজরাটের একাল বিদ্যালয় সংগঠনের অনুষ্ঠানে ভাষণ দেন। প্রধানমন্ত্রী ‘একাল স্কুল অভিযান’-এর প্রসারে একাল বিদ্যালয় সংগঠনের উদ্যোগের প্রশংসা করেন। এর ফলে, গ্রামাঞ্চলে জনজাতি গোষ্ঠীভুক্ত শিশুদের মধ্যে শিক্ষার প্রসার ঘটছে। তিনি ভারত ও নেপালের প্রত্যন্ত অঞ্চলে গ্রামাঞ্চলে জনজাতিভুক্ত ২৮ লক্ষ শিশুর মধ্যে শিক্ষা ও সচেতনতা গড়ে তোলার কাজে সংগঠনের স্বেচ্ছাসেবকদের ভূমিকার প্রশংসা করেন। ভারতে ১ লক্ষ স্কুল গড়ে তোলায় প্রধানমন্ত্রী সংগঠনকে অভিনন্দন জানান। তিনি বলেন, একনিষ্ঠভাবে দায়বদ্ধতার সঙ্গে কাজের ফলেই এই অসাধ্যসাধন হয়েছে। এ প্রসঙ্গে তিনি উল্লেখ করেন, সামাজিক কর্তব্যে দায়বদ্ধতার স্বীকৃতিস্বরূপ সংগঠন গান্ধী শান্তি পুরস্কারে ভূষিত হয়েছে এবং সারা দেশের জন্য যা অনুপ্রেরণার উৎস। প্রধানমন্ত্রী উল্লেখ করেন, দেশে শিক্ষা ও দক্ষতার উন্নয়নে কেন্দ্র কাজ করে চলেছে। তপশিলি উপজাতিভুক্ত শিশুদের জন্য বৃত্তি, একলব্য মডেল আবাসিক বিদ্যালয়, পোষণ অভিযান, মিশন ইন্দ্রধনুষের মতো প্রকল্প ও জনজাতিদের নানা উৎসব উপলক্ষে বিদ্যালয় ছুটি থাকার কারণে স্কুলছুটের হার নিয়ন্ত্রণে এসেছে। পাশাপাশি, শিশুদের সার্বিক বিকাশেও অগ্রগতি হয়েছে। ২০২২ সালে স্বাধীনতার ৭৫ বর্ষপূর্তি উপলক্ষে সংগঠনের অধীনস্থ বিদ্যালয়গুলিতে ছাত্রছাত্রীদের জন্য সঙ্গীত প্রতিযোগিতা, বিতর্ক, ভারতীয় স্বাধীনতা আন্দোলনে জনজাতির ভূমিকা নিয়ে আলোচনা সহ নানা উদ্যোগের পরামর্শ দেন প্রধানমন্ত্রী। এই প্রতিযোগিতাগুলি এ বছর থেকে শুরু হতে পারে এবং ২০২২ সালের মধ্যে জাতীয় স্তরের প্রতিযোগিতার মাধ্যমে তা শেষ করা যেতে পারে। তিনি আরও উল্লেখ করেন, প্রথাগত ভারতীয় খেলাধূলার জন্য একাল পরিবার একটি ‘খেল-মহাকুম্ভ’-এর আয়োজন করতে পারে। ‘এক ভারত শ্রেষ্ঠ ভারত’-এর ধারণাকে উজ্জীবিত করতে গ্রামাঞ্চলের বেসরকারি এবং সরকারি বিদ্যালয়গুলির ছাত্রছাত্রীদের সঙ্গে শহরাঞ্চলের বেসরকারি এবং সরকারি বিশ্ববিদ্যালয়ের ছাত্রছাত্রীদের জোটবদ্ধ করার প্রস্তাব প্রধানমন্ত্রী দেন। একাল সংগঠনের বৈদ্যুতিন পদ্ধতিতে শিক্ষাদান এবং ডিজিটাইজেশন প্রক্রিয়া ব্যবহারের তিনি প্রশংসা করেন। শ্রী মোদী বলেন, সব একাল বিদ্যালয়গুলির উন্নয়ন তদারকি করতে একটি রিয়েল টাইম ড্যাশবোর্ড ব্যবস্থা সংগঠন গড়ে তুলতে পারে। আজকের দিনটি ডঃ বাবাসাহেব আম্বেদকরের ‘পূণ্য তিথি’ বলে উল্লেখ করে প্রধানমন্ত্রী বলেন, ছেলে এবং মেয়েদের শিক্ষার সমান সুযোগ করে দেওয়ার লক্ষ্যে বাবাসাহেবের স্বপ্ন একাল সংগঠন সফলভাবে বাস্তবায়িত করছে। এই পরিবারের বিগত চার দশকের দীর্ঘ যাত্রাপথে সংগঠন ‘শিক্ষার পঞ্চতন্ত্র মডেল’-এর ধারণাটির সফল রূপদান করেছে যার ফলে, পোষণ বটিকার মাধ্যমে পুষ্টি, কৃষিক্ষেত্রে জৈব সার ব্যবহারের প্রশিক্ষণ, ঔষধি গাছের ব্যবহারের জন্য দক্ষতা বৃদ্ধি, কর্মসংস্থান সংক্রান্ত প্রশিক্ষণ এবং সামাজিক সচেতনতা গড়ে তোলা সম্ভব হয়েছে। একাল বিদ্যালয় থেকে উত্তীর্ণরা দেশের শিক্ষা, পুলিশ প্রশাসন, শিল্প এবং সেনাবাহিনীর মতো বিভিন্ন ক্ষেত্রে সফল পদচারণায় তিনি সন্তোষ ব্যক্ত করেন। প্রধানমন্ত্রী উল্লেখ করেন, স্বাধীনতার ৭৫ বছর পূর্তিতে একাল সংগঠনের সাফল্যে গান্ধীজির গ্রাম স্বরাজের স্বপ্ন, বাবাসাহেবের সামাজিক ন্যায়, দীনদয়াল উপাধ্যায়ের অন্ত্যোদয় এবং স্বামী বিবেকানন্দের গর্বের ভারতের স্বপ্ন পূরণে সহায়তা করবে। একাল একলব্য সম্পর্কে ভারত ও নেপালে গ্রামাঞ্চলে জনজাতির সার্বিক উন্নয়নের লক্ষ্যে একাল বিদ্যালয় কাজ করে। ভারতের প্রত্যন্ত গ্রামাঞ্চলে প্রতিটি শিশুকে শিক্ষাদানের উদ্দেশে একজন শিক্ষক সম্বলিত বিদ্যালয় (যা একাল বিদ্যালয় হিসেবে পরিচিত) পরিচালনা করাই এর মূল কাজ। /…
কোঝিকোড়ে বিমান দুর্ঘটনায় নিহতদের প্রতি প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী কোঝিকোড়ে বিমান দুর্ঘটনায় প্রানহানীর খবরে দুঃখ প্রকাশ করেছেন। এক ট্যুইট বার্তায় প্রধানমন্ত্রী বলেছেন, “কোঝিকোড়ে বিমান দুর্ঘটনায় আমি মর্মাহত। যারা তাঁদের নিকটজনেদের হারালেন, তাঁদের সমবেদনা জানাই। আহতরা দ্রুত আরোগ্য লাভ করুন। পরিস্থিতি নিয়ে কেরালার মুখ্যমন্ত্রী @vijayanpinarayi শ্রী পিনারাই বিজয়নের সঙ্গে কথা হয়েছে। প্রশাসন ঘটনাস্থলে ক্ষতিগ্রস্তদের সব রকমের সহযোগিতা করছে। “
মিশরের বিদেশ মন্ত্রী প্রধানমন্ত্রীর সঙ্গে সাক্ষাৎ করলেন

মিশরের বিদেশ মন্ত্রী শ্রী সামে হাসান শৌক্রি দ্বিপাক্ষিক যৌথ কমিশনের সপ্তম বৈঠক উপলক্ষে ভারতে এসে প্রধানমন্ত্রী শ্রী নরেন্দ্র মোদীর সঙ্গে শুক্রবার সাক্ষাৎ করেন। তিনি প্রধানমন্ত্রী শ্রী মোদীকে মিশরের রাষ্ট্রপতি শ্রী সিসি-র শুভেচ্ছা জ্ঞাপন করেন। প্রধানমন্ত্রীও তাঁর মাধ্যমে শ্রী সিসি-কে শুভেচ্ছা পাঠান। উভয় নেতাই দ্বিপাক্ষিক সম্পর্ক জোরদার করতে ভারত ও মিশরের যৌথ অঙ্গীকারের বিষয়ে আলোচনা করেন। পরিকাঠামো, ব্যবসা, বিনিয়োগ প্রভৃতি ক্ষেত্রে সহযোগিতা বাড়ানো এবং মানুষে মানুষে সম্পর্ক ঘনিষ্ঠ করার বিষয়েও আলোচনা হয়। arch_2018